Obvestilo o podelitvi koncesij za opravljanje javne službe v osnovni zdravstveni dejavnosti v Mestni občini Koper

Mestna občina Koper je na podlagi sprejetega Odloka o podelitvi koncesij za opravljanje javne službe v osnovni zdravstveni dejavnosti v Mestni občini Koper (Uradni list RS, št. 2/2026) v letu 2026 izvedla tri javne razpise za podelitev koncesij za opravljanje javne službe v osnovni zdravstveni dejavnosti na področju splošne medicine v DEOS, Centru starejših Koper, zobozdravstvenega varstva mladine in zobozdravstvenega varstva odraslih. Javni razpisi so bili objavljeni na spletni strani Mestne občine Koper in na Portalu javnih naročil.

Na podlagi izvedenih postopkov so bile izbranim ponudnikom izdane odločbe o podelitvi koncesij ter sklenjene koncesijske pogodbe za obdobje 15 let od začetka opravljanja koncesijske dejavnosti.

Podatki o izbranih koncesionarjih:

1. PROMEDICO PLUS zavod za zdravstvene in druge storitve, Sneberska cesta 128B, 1260 Ljubljana - Polje. 
Odgovorna nosilka zdravstvene dejavnosti je Tanja Petkovič, dr. med.
Vrsta, območje in predviden obseg opravljanja zdravstvene dejavnosti: javna služba v osnovni zdravstveni dejavnosti na področju splošne medicine v DEOS, Centru starejših Koper, v obsegu 0,86 tima, za območje Mestne občine Koper.
Predviden začetek opravljanja koncesijske dejavnosti: 1. 7. 2026.

2. Zdravstveni zavod Miradent Koper, Cesta Zore Perello-Godina 1, 6000 Koper. Odgovorna nosilka zdravstvene dejavnosti je Jasmina Bauman, dr. dent. med.
Vrsta, območje in predviden obseg opravljanja zdravstvene dejavnosti: javna služba v osnovni zdravstveni dejavnosti na področju zobozdravstvenega varstva mladine v prostorih Osnovne šole Koper, v obsegu 1,00 programa, za območje Mestne občine Koper.
Predviden začetek opravljanja koncesijske dejavnosti: 7. 9. 2026.

3. A. Mlinar, zobozdravstvo, projektiranje in druge storitve d.o.o., Frenkova ulica 7, 6280 Ankaran. Odgovorna nosilka zdravstvene dejavnosti je Alenka Mlinar, dr. dent. med.
Vrsta, območje in predviden obseg opravljanja zdravstvene dejavnosti: javna služba v osnovni zdravstveni dejavnosti na področju zobozdravstvenega varstva odraslih, v obsegu 0,55 programa, za območje Mestne občine Koper. Koncesijska dejavnost se bo izvajala na naslovu Vojkovo nabrežje 6, Koper.
Predviden začetek opravljanja koncesijske dejavnosti: 1. 9. 2026.
